Snøfall

Snøfall er en norsk julekalender for barn innen fantasy-sjangeren som ble vist på NRK Super i 2016. Serien handler om foreldreløse Selma som drømmer om å få sin egen familie. Etterhvert finner hun en hemmelig portal inn til en eventyrverden kalt Snøfall. Der venter både kjærlighet, farer og magi.

Produksjonskostnadene var på ca 50 millioner.

Priser og nominasjoner 
Serien vant tre priser under Gullruten 2017: beste barne- eller ungdomsprogram, beste lydproduksjon (Renate Bakke og Magnus Torkildsen) og beste original musikk (Henrik Skram). I tillegg var serien nominert i klassen beste kvinnelige skuespiller (Kjersti Elvik), beste foto - drama, beste grafisk design / VFX, beste kostyme/sminke og beste lys/sceno/prod design.

Rolleliste

Musikken fra Snøfall 1 
Den 9. desember 2016 lanserte NRK musikken fra Julekalenderen på CD i tillegg til å publisere den på Spotify, iTunes og andre digitale tjenester. Platen inneholder 25 spor. Musikken er komponert og orkestrert av Henrik Skram og tekstene skrevet av Hanne Hagerup, Hilde Hagerup og Klaus Hagerup, med unntak av spor 25 «Selmas sang», som er komponert av Eva Weel Skram og Thomas Stenersen med tekst av Synne Teksum. All musikk innspilt er av Kringkastingsorkestret under ledelse av dirigent Matt Dunkley.

Sporliste 
 Vignett
 Her bor jeg
 Veien til Snøfall
 Hagen
 Over vidda
 Selma
 Mysteriet i Snøfall
 Mørke
 Trixterjakt
 God morgen
 Pipehopp
 Winter
 Selma lengter hjem
 Sov i ro
 Selma og Ruth
 Julebøll
 Fra Snøfall til Vu
 Julius glade sang
 Torget
 Winter er ikke lærling
 Ny dag i Snøfall
 Den siste julekula
 Brevfuglene kommer
 Julaften
 Selmas sang

Sangtekster 
Det er tre sanger med tekst, Sov i ro, Julius' glade sang og Selmas sang.

Notebok 
Musikken fra serien er også utgitt i eget notehefte, utgitt på Musikk-Husets Forlag AS.

Snøfall 2 (2023) 
Sommeren 2021 ble det kjent at det skulle spilles inn en ny sesong av serien, da NRK søkte etter skuespillere til Snøfall 2. Av utlysningen kom det fram at innspillingen skulle foregå på Østlandsområdet i 2022, og at serien fortsatt skulle følge folket i Snøfall og i VU (verden utenfor). Serien er planlagt sendt i desember 2023.

Referanser

Eksterne lenker 

NRK Barne-TV
Norske barneserier
Norske julekalendere på TV for barn
Norske TV-serier fra 2010-årene
TV-produksjoner på NRK
Norske eventyrserier
Gullruten for beste TV-program
TV-program med vinnere av Gullrutens fagpris